Nr. L 20/26 De Europæiske Fællesskabers Tidende 23. 1. 97 KOMMISSIONENS FORORDNING (EF) Nr. 113/97 af 22. januar 1997 om overgangsforanstaltninger for gennemførelsesbestemmelserne til forordning (EF) nr. 2200/96 for så vidt angår interventionsordningen for tomater og auberginer KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager ('), særlig artikel 57, og ud fra følgende betragtninger: Artikel 57 i forordning (EF) nr. 2200/96 indeholder foran- staltninger for at lette overgangen fra den gamle ordning til den ordning, der indføres ved nævnte forordning; efter nævnte forordnings artikel 23 opnår producentorganisa- tionerne EF-tilbagekøbsgodtgørelsen, når de ikke udbyder deres medlemmers produkter til salg i de perioder, de finder passende; i medfør af artikel 24 lader de artikel 23 gælde for de landbrugere, der ikke er tilsluttet nogen af de kollektive strukturer, der er fastsat i nævnte forordning; det er nødvendigt som en overgangsforanstaltning at fast- sætte produktionsåret for tomater og auberginer samt bestemmelserne for udbetaling af ovennævnte godtgørelse i afventning af vedtagelse af de definitive gennemførelses- bestemmelser til forordning (EF) nr. 2200/96 for så vidt angår interventionsordningen; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Friske Frugter og Grøntsager — UDSTEDT FØLGENDE FORORDNING: Artikel 1 Efter artikel 23, stk. 3 og 4, i forordning (EF) nr. 2200/96 forstås ved »markedsført produktion«: produktionen fra medlemmerne af en producentorganisation, som denne rent faktisk sælger eller forarbejder på de i nævnte forord- nings artikel 11, stk. 1, litra c) nr. 3), første og fjerde led, fastsatte betingelser, og produktionen fra medlemmer af andre producentorganisationer, når førstnævnte produ- centorganisation — sælger —eller — forarbejder — denne produktion efter nævnte forordnings artikel 11, stk. 1, litra c), nr. 3), andet og tredje led. () EFT nr. L 297 af 21. 11. 1996, s. 1. Artikel 2 Produktionsåret for tomater og auberginer løber fra den 1. januar til den 31. december. Artikel 3 1. Som en overgangsforanstaltning ydes EF-tilbage- købsgodtgørelsen som omhandlet i artikel 26 i forordning (EF) nr. 2200/96 for tomater og auberginer, når produ- centorganisationer som omhandlet i artikel 11 og 13 i nævnte forordning eller sammenslutninger heraf indgiver en ansøgning til en medlemsstats myndigheder. 2. Den i stk. 1 omhandlede ansøgning vedrører mindst en periode på en måned. Den skal ledsages af bilag til attestering af mængden af hvert markedsført produkt og mængden af hvert produkt, som producentorganisationen ikke har udbudt til salg: — produceret af medlemmerne og markedsført af den pågældende producentorganisation — produceret af medlemmer af andre producentorganisa- tioner og markedsført af pågældende producentorgani- sation efter artikel 11, stk. 1, litra c), nr. 3) andet og tredje led, i forordning (EF) nr. 2200/96 — produceret af hver landbruger, der ikke er tilsluttet en producentorganisation, på betingelserne i artikel 24 i forordning (EF) nr. 2200/96. 3. Ved behandlingen af hver ansøgning kontrollerer medlemsstaterne, om lofterne i artikel 23, stk. 3 og 4, og artikel 24 i forordning (EF) nr. 2200/96 er overholdt for samtlige mængder, der ikke er udbudt til salg siden begyndelsen af det pågældende produktionsår. I tilfælde af overskridelse udbetales EF-tilbagekøbsgodtgørelsen kun op til disse lofter under hensyntagen til de allerede udbe- talte godtgørelser. De overskydende mængder indgår ved behandlingen af den følgende ansøgning. 4. Medlemsstaterne kontrollerer, at hvert parti produk- ter, der ikke er udbudt til salg, og som EF-tilbagekøbs- godtgørelsen udbetales for, er i overensstemmelse med de normer, der er vedtaget efter artikel 2, stk. 2, i forordning (EF) nr. 2200/96. Artikel 4 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Den anvendes fra den 1. januar 1997.